《鸟影度寒塘》
宋代·黄公度

秋色满潇湘，天寒玄鸟忙。
数声离叠嶂，片影度横塘。
风翮抟寥离，烟踪入渺茫。
乍随萍荇没，还共水云长。
冷浸千寻碧，斜侵两岸霜。
凝眸西塞远，疏点带残阳。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。